Դավիթ Հարությունյանը ՀՀԿ-ի, այսպես կոչված, քաղաքական թևի ներկայացուցիչն է, այն թևի, որով, ամենայն հավանականությամբ, այդ կուսակցությունը փորձելու է ռեաբիլիտացիայի ենթարկվել և մասնակցել առաջիկա ընտրություններին։ Դա լինելու է հասարակությանը հերթական անգամ խաբելու փորձ, գրագետ խոսել կարեցողների միջոցով անգրագետ ու բռնի իշխանությունը վերակենդանացնելու փորձ, որի հանդեպ հասարակությունը պետք է որ իմունիտետ ունենա։ Դավիթ Հարությունյանը 20 տարի ծառայել է այն իշխանությանը, որի անդամների տների խուզարկություններից այսօր միլիոնավոր դոլարներ ու համարժեք մսի պահածոներ են հայտնաբերվում։ Դավիթ Հարությունյանը ծառայել է այդ իշխանությանը և հարկ չի համարում անգամ այդ բացահայտումներից հետո ներողություն խնդրել հասարակությունից այն բանի համար, որ իր իրավական և այլ գիտելիքներով 20 տարի շարունակ սպասարկել է հանցախմբի հատկանիշներով գործած իշխանությանը։ Հիմա, ի դեպ, Դավիթ Հարությունյանը պատրաստվում է իրավական խորհրդատվությամբ զբաղվել մասնավոր հատվածում։ 20 տարի դրա դիմաց վճարել իշխանությունը՝ հասարակության ու հասարակությունից գողացված փողերով։ Հիմա նա նույնը ցանկանում է փորձել մասնավոր հատվածում։